གས་བརྩེ་བར་མཛད་པའི་བྱང་
ཆུབ་སེམས་དཔའ་དེའི་དགེ་བའི་ཆོས་རྣམས་ནི་རྒྱ་ཆེར་འཕེལ་བར་འགྱུར་ཏེ། ཉམས་
པར་མི་འགྱུར་བར་ཤེས་པར་བྱའོ། །ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་
མཁྱེན་པས་གསོལ་བ་དེ་ཡང་དེ་དག་གིས་ཐུགས་སུ་ཆུད་པར་རིག་པར་བྱའོ། །ཞེས་
བརྗོད་དོ། །
གསུམ་པ་ནི། དེ་ལྟར་ཕན་ཡོན་དཔག་ཏུ་མེད་པ་དང་ལྡན་པའི་རྒྱལ་སྲས་ཀྱི་
སྡོམ་པ་ཐོབ་པ་ནི་རྒྱལ་བ་སྲས་བཅས་ཀྱི་བྱིན་རླབས་དང་། དཔོན་སློབ་ཀྱི་བཀའ་དྲིན་
ཡིན་ པས་ དེའི་ལན་ དུ་ སླར་ ཡང་ མཆོད་ པ་གསར་པ་བཤམས་ཏེ་འཁོར་ གསུམ་མི་
དམིགས་པའི་སྒོ་ནས། མེ་ཏོག་བདུག་པ་མར་མེ་དང༌། །དྲི་དང་ལྷ་བཤོས་ཉིད་དང་ནི། །
ན་བཟའ་དང་ནི་རྒྱན་དང་གདུགས། །གར་དང་རོལ་མོ་གླུ་དབྱངས་ནི། །ཡིད་འོང་སངས་
རྒྱས་སྤྱོད་ཡུལ་དག །ནམ་མཁའ་མཐའ་དག་ཀུན་ཁེབས་པ། །སངས་རྒྱས་རྣམས་ཀྱི་
སྤྱན་སྔར་ནི། །བློས་སྤྲུལ་ནས་ནི་བདག་འབུལ་ལོ། །ཞེས་པའི་ཚིག་གིས་མཆོད་པ་
རྣམས་འབུལ་བ་དང་། ཕྱོགས་བཅུའི་རྒྱལ་སྲས་ལ་ཕྱག་དང༌། སློབ་དཔོན་གྱི་ཞབས་ལ་
གཏུགས་པའི་ཕྱག་བྱེད་དུ་གཞུག་གོ །
བཞི་པ་ནི་སློབ་དཔོན་གྱིས། སློབ་མ་འདི་ལྟར་གོ་བར་བྱ་སྟེ། བྱང་ཆུབ་
སེམས་དཔའ་མིང་འདི་ཞེས་བྱ་བ་ཁྱོད་ཉོན་ཅིག །བྱང་ཆུབ་སེམས་དཔའི་ཚུལ་ཁྲིམས་ཀྱི་
སྡོམ་པ་ཡང་དག་པར་བླངས་པ་འདི་ནི་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བ་
301

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཇ༽
ཐམས་ཅད་ལས་ཁྱད་པར་དུ་འཕགས་པ་ཡིན་ཏེ། བླ་ན་མེད་པ་དང་། བསོད་ནམས་ཀྱི་
ཕུང་པོ་དཔག་ཏུ་མེད་པ་དང་ ལྡན་པ་དང་། སེམས་ཀྱི་བསམ་པ་མཆོག་ཏུ་དགེ་བས་
བསྐྱེད་པ་དང་། སེམས་ཅན་ཐམས་ཅད་ལ་ཉེས་པར་སྤྱོད་པ་རྣམ་པ་
་པར་སྤྱོད་པ་རྣམ་པ་ཐམས་ཅད་ཀྱི་
གཉེན་པོར་གྱུར་པ་ཡིན་ནོ། །སོ་སོར་ཐར་པའི་སྡོམ་པ་ཡང་དག་པར་བླངས་པ་དག་ནི་
འདི་ལྟ་སྟེ། བསོད་ནམས་ཡོངས་སུ་བཟུང་བ་ལ་བརྟེན་ནས། ཚུལ་ཁྲིམས་ཀྱི་སྡོམ་པ་
ཡང་དག་པར་བླང་བ་འདིའི་བརྒྱའི་ཆར་ཡང་ཉེ་བར་མི་འགྲོ་ལ། སྟོང་གི་ཆ་དང་། གྲངས་
དང་། ཆ་དང་། བགྲང་བ་དང་། དཔེ་དང་། རྒྱུར་ཡང་ཉེ་བར་མི་འགྲོའོ་ཞེས་བརྗོད་དོ། །
ལྔ་པ་ནི་སློབ་དཔོན་གྱིས། བྱང་ཆུབ་སེམས་དཔའ་མིང་འདི་ཞེས་བྱ་བ་ཁྱོད་
ཉོན་ཅིག །བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བ་ལ་
གནས་པའི་བྱང་ཆུབ་སེམས་དཔའ་དེས་འདི་ལྟར་བདག་ཉིད་ཀྱིས་ཀྱང༌། བརྟག་ཅིང་
བརྟག་ཅིང་། འདི་ནི་བྱང་ཆུབ་སེམས་དཔའ་བྱ་བའི་ཆ་ཡིན་ནོ་སྙམ་ནས་དེ་ཕྱིན་ཆད་དེ་
ཁོ་ན་བཞིན་དུ་ལུས་སུ་བསྒྲུབ་པར་བྱ་ཞིང་བསྲུང་བར་བྱའོ། །བྱང་ཆུབ་སེམས་དཔའི་
མདོ་སྡེའི་སྡེ་སྣོད་ལས་ཀྱང་། བསྒྲིབས་ཏེ་མཉམ་པའམ། ཡང་ན་བྱང་ཆུབ་སེམས་དཔའི་
མདོ་སྡེའི་སྡེ་སྣོད་ཀྱིས་མ་མོ་བསྡུས་པ་འདི་ལས་མཉམ་སྟེ། འདི་ལྟར་བཅོམ་ལྡན་འདས་
ཀྱིས་མདོ་སྡེ་དེ་དང་དེ་དག་ཏུ་བྱང་ཆུབ་སེམས་དཔའ་རྣམས་ཀྱི་བསླབ་པའི་གཞི་སྟོང་
ཕྲག་དུ་མ་གསུངས་པ་དག་བསྒྲུབ་པའི་ཕྱིར་དེ་ཁོ་ན་བཞིན་དུ་བསླབ་པར་བྱའོ་ཞེས་
བརྗོད་པར་བྱའོ། །
དྲུག་པ་ནི། བྱང་ཆུབ་སེམས་དཔའ་མིང་འདི་ཞེས་བྱ་བ་ཁྱོད་ཉོན་ཅིག །བྱང་
ཆུབ་སེམས་དཔའི་སྡོམ་པ་ཡང་དག་པར་བླང་བའི་ཆོ་ག་འདི་བཟུང་ཞིང་ཀུན་ཆུབ་པར་
བྱས་ཀྱང༌། བྱང་ཆུབ་སེམས་དཔའི་སྡེ་སྣོད་ལ་སྡང་ཞིང་མ་དད་པའི་སེམས་ཅན་རྣམས་
302

བྱང་ཆུབ་སེམས་དཔའི་སྡོམ་པའི་ཆོ་ག
ལ་གྱ་ཚོམ་དུ་བསྒྲག་པར་མི་བྱ་ཞིང་ཤེས་པར་བྱའོ། །དེ་ཅིའི་ཕྱིར་ཞེ་ན། འདི་ལྟར་དེ་དག་
གིས་ཐོས་ན་མོས་ཤིང་མི་ཤེས་པའི་སྒྲིབ་པ་ཆེན་པོས་བསྒྲིབས་པས་སྐུར་པ་འདེབས་པར་
འགྱུར་བའི་ཕྱིར་ཏེ། དེ་ལ་སྐུར་པ་འདེབས་པ་ནི་སྡོམ་པ་ལ་གནས་པའི་བྱང་ཆུབ་སེམས་
དཔའ་བསོད་ནམས་ཀྱི་ཕུང་པོ་དཔག་ཏུ་མེད་པ་ཇི་ཙམ་དང་ལྡན་པར་འགྱུར་བ་དེ་ཙམ་དུ་
དེ་ནི་སྡིག་པའི་ཚིག་དང༌། སྡིག་པའི་ལྟ་བ་དང་། སྡིག་པའི་ཀུན་ཏུ་རྟོག་པ་དེ་དག་ཇི་སྲིད་
དུ་ཐམས་ཅད་ཀྱིས་ཐམས་ཅད་དུ་མ་སྤངས་ཀྱི་བར་དུ་བསོད་ནམས་མ་ཡིན་པའི་ཕུང་པོ་
དཔག་ཏུ་མེད་པ་དེ་ཙམ་ཁོ་ན་དང་ལྡན་པར་འགྱུར་རོ། །ཞེས་ཀྱང་བརྗོད་དོ། །
ལྔ་པ་མི་ཉམས་པར་བསྲུང་ཚུལ་ལ་གཉིས་ལས་སྤང་བྱ་ནི། སྔར་བཤད་
པའི་ཕམ་པ་ལྟ་བུའི་ཆོས་དང་ཉེས་བྱས་རྣམས་དང་། ལྟུང་བ་དང་ལྟུང་བ་མེད་པའི་
གཟུགས་བརྙན་ཡིན་ལ། བསྒྲུབ་བྱ་ནི་ལྟུང་བ་མེད་པ་དང་། ལྟུང་བའི་གཟུགས་བརྙན་
གཉིས་ཡིན་ཞིང་། ལྟུང་བ་མེད་པ་ནི་ངེས་པས་མ་གོས་པ་དང་། སེམས་འཁྲུགས་པ།
སྡུག་བསྔལ་གྱིས་ཉེས་པ་སྔར་སྡོམ་པ་མ་ཐོབ་པ་རྣམས་ལ་གང་སྤྱད་ཀྱང་ཉེས་པར་མི་
ར་བ་ལ་སོགས་པའོ། །གཉིས་པ་ནི་ལྟུང་བ་ཐམས་ཅད་ལ་ཡང་ཕ་རོལ་ལ་བྱམས་
སྙིང་རྗེ་དང་ལྡན་ཞིང་ཐབས་མཁས་པས་སྤྱད་པ་ཡིན་ནོ། །ལྟུང་བ་ནི་སྔར་བསྟན་པ་
འགྱུར་བ་
རྣམས་ཡིན་ལ། ལྟུང་བ་མེད་པའི་གཟུགས་བརྙན་ནི་མི་དགེ་བ་བཅུ་ལ་མ་སྤྱད་ན་ཕ་རོལ་
ལ་སྡིག་པར་འགྱུར་ཞིང་། དེ་ལས་གཞན་པའི་བཟློག་ཐབས་ཀྱང་མེད་བཞིན་དུ་མ་སྤྱད་
པ་ལ་སོགས་པ་ཡིན་ནོ། །གཞན་ཡང་བདག་གཞན་ལ་ཕྱི་མར་ཕན་ན་ཚེ་འདིར་མི་བདེ་
བ་ཡང་སྤྱད་པར་བྱ་ལ། དེ་ལས་བཟློག་པ་ནི་མི་བྱ་ཞིང༌། བསྒྲུབ་བྱར་འདྲ་བ་ལ་ཡང་
ཡོན་ཏན་ཆེས་ཆེ་བ་ཉིད་དུ་བླང་བྱ་ཡིན་ལ། ཡོན་ཏན་དམན་པ་ནི་བཏང་སྙོམས་སུ་བྱ་བ་
ཡིན་ཏེ། དེ་དག་ཀྱང་སྡོམ་པ་ཉི་ཤུ་པར། སྙིང་བརྩེར་སྤྱད་ན་མི་དགེ་མེད། །ཅེས་དང་།
303

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཇ༽
སྙིང་ རྗེཪ་ ལྡན་ ཞིང་ བྱམས་ ཕྱིཪ་ དང་། །སེམས་དགེ་བ་ལ་ཉེས་པ་མེད། །ཅེས་དང༌།
གཞན་རྣམས་དང་ནི་བདག་ལའང་རུང་། །སྡུག་བསྔལ་ཡིན་ཡང་གང་ཕན་དང་། །ཕན་
དང་ བདེ་ བ་ རྣམས་ བྱ་ སྟེ། ། །དེ་ ཡང་ མི་ ཕན་ མི་ བྱའོ། །ཞེས་ དང་། སྤྱོད་ འཇུག་ ཏུ།
སྦྱིན་པའི་ཕ་རོལ་ཕྱིན་ལ་སོགས། །གོང་ནས་གོང་དུ་ཁྱད་ཞུགས་སྤྱད། །ཅེས་སོ། །སྤང་
བྱ་དེ་དག་རྒྱས་པར་ནི། བྱང་ཆུབ་སེམས་དཔའི་ས་དང་། བསླབ་པ་ཀུན་ལས་བཏུས་པ་
ལ་སོགས་པ་ལྟར་ཤེས་པར་བྱའོ། །
དྲུག་པ་ཉམས་ན་ཕྱིར་བཅོས་པ་ནི། གལ་ཏེ་ལྟུང་བ་དེ་དག་བྱུང་ན་ཟག་པ་
ཆེན་པོས་ཕམ་པར་སྤྱད་པ་དང༌། སྨོན་པ་བཏང་བ་ནི་སླར་དགེ་བའི་བཤེས་གཉེན་ནམ།
དེ་མེད་ན། སྐུ་གཟུགས་ཀྱི་སྤྱན་སྔར་སླར་སྡོམ་པ་ལེན་པས་ལྟུང་བ་ལས་ལྡང་བར་བྱ་སྟེ།
ཆོ་ག་ནི། འདི་སྐད་དུ་བདག་མིང་འདི་ཞེས་བགྱི་བ་ཕྱོགས་བཅུའི་དེ་བཞིན་གཤེགས་པ་
དང་། ས་ཆེན་པོ་ལ་བཞུགས་པའི་བྱང་ཆུབ་སེམས་དཔའ་ཐམས་ཅད་ལ་གསོལ་བར་
འཚལ་ཏེ། དེ་དག་གི་སྤྱན་སྔར་བྱང་ཆུབ་སེམས་དཔའི་བསླབ་པའི་གཞི་ཐམས་ཅད་དང་།
བྱང་ ཆུབ་ སེམས་ དཔའི་ ཚུལ་ ཁྲིམས་ ཐམས་ ཅད་ དེ། སྡོམ་ པའི་ ཚུལ་ ཁྲིམས་ དང་ །
དགེ་བའི་ཆོས་སྡུད་པའི་ཚུལ་ཁྲིམས་དང་། སེམས་ཅན་གྱི་དོན་བྱ་བའི་ཚུལ་ཁྲིམས་གང་
ལ་འདས་པའི་བྱང་ཆུབ་སེམས་དཔའ་ཐམས་ཅད་ཀྱི་བསླབ་པ་དང༌། མ་འོངས་པའི་བྱང་
ཆུབ་སེམས་དཔའ་ཐམས་ཅད་སློབ་པར་གྱུར་པ་དང་། ཕྱོགས་བཅུ་ན་ད་ལྟར་བྱུང་པའི་
བྱང་ཆུབ་སེམས་དཔའ་ཐམས་ཅད་ད་ལྟར་སློབ་པ་རྣམས་ལ་བདག་གིས་ཡང་དག་པར་
བླང་ངོ༌། །ཞེས་ལན་གསུམ་བརྗོད་ཅིང༌། ལྷག་མ་ཐམས་ཅད་ནི་སྔ་མ་བཞིན་དུ་རིག་པར་
བྱའོ། །ཟག་པ་འབྲིང་གིས་ཉེས་པ་དེ་དག་སྤྱད་ན། ཉན་ཐོས་ཀྱིའམ། བྱང་ཆུབ་སེམས་
དཔའི་ཐེག་པ། སྨྲ་ཤེས་དོན་གོ་བ་གསུམ་དང༌། ཟག་པ་ཆུང་ངུས་ཉེས་པ་སྤྱད་ན། དེ་ལྟ་
304

བྱང་ཆུབ་སེམས་དཔའི་སྡོམ་པའི་ཆོ་ག
བུའི་གང་ཟག་གཅིག་གི་མདུན་དུ་བཤགས་པར་བྱ་སྟེ། སྡོམ་པ་ཉི་ཤུ་པར། སྡོམ་པ་སླར་
ཡང་བླང་བར་བྱ། །ཟག་པ་འབྲིང་ནི་གསུམ་ལ་བཤགས། །གཅིག་གི་མདུན་དུ་ལྷག་མ་
རྣམས། །ཞེས་སོ། །ཆོ་ག་ནི། ཚེ་དང་ ལྡན་ པའི་གོ་སྐབས་དང་ སྦྱར་བའི་ དགོངས་ སུ་
གསོལ་སྔོན་དུ་འགྲོ་བས། བདག་བྱང་ཆུབ་སེམས་དཔའ་མིང་འདི་ཞེས་བྱ་བ་ལ་ཇི་སྐད་
དུ་བརྗོད་པའི་གཞི་ལས་བྱང་ཆུབ་སེམས་དཔའི་འདུལ་བ་དང་འགལ་བའི་ཉེས་བྱས་
ཀྱིས་ནོངས་པ་འདི་ཞེས་བྱ་བ་བྱུང་སྟེ། དེ་དག་ཚེ་དང་ལྡན་པ་སོགས་སྔར་དང་འདྲ་བ་ལ་
བདག་འཆགས་ཤིང་མཐོལ་ཏེ། མི་འཆབ་བོ། །བཤགས་ཤིང་མཐོལ་བས་བདག་བདེ་
བ་ལ་གནས་པར་གྱུར་གྱི། མ་མཐོལ་མ་བཤགས་ན་བདེ་བ་ལ་གནས་པར་མི་འགྱུར་རོ།།
ཞེས་འཆགས་པ་པོས་བརྗོད་ཅིང་། བཤགས་ཡུལ་གྱིས་ཁྱོད་ཀྱིས་འདི་རྣམས་ལ་ཉེས་
པར་མཐོང་ངམ་ཞེས་དང༌། ལན་དུ་མཐོང་ཞེས་དང་། འདྲི་བ་པོས། ཕྱིས་ཀྱང་སྡོམ་པར་
བྱེད་དམ་ཞེས་དྲི་ཞིང་། ལན་དུ། ཆོས་བཞིན་འདུལ་བ་བཞིན་དུ་ལེགས་པར་སྤྱི་བོས་ནོད་
པར་བགྱིའོ། །ཞེས་པ་རྣམས་ལན་གསུམ་གསུམ་བརྗོད་དོ། །བཤགས་ཡུལ་དེ་ལྟ་བུ་
མེད་ན་རང་ཉིད་ཀྱིས་བསམ་པ་ཐག་པས་ཕྱིན་ཆད་མི་བྱ་བར་སེམས་བསྐྱེད་ཅིང་བསྡམ་
པར་བྱས་པས་ལྟུང་བ་ལས་ལྡང་བར་བྱའོ། །ཞེས་བྱང་ས་ལས་སོ། །
བདུན་པ་དགེ་བ་ཡོངས་སུ་བསྔོ་བ་ནི། སྔར་གྱི་མཆོད་ཡུལ་དེ་དག་གི་སྤྱན་
སྔར་འཁོར་གསུམ་ཡོངས་སུ་དག་པར་མོས་པས། དགེ་བའི་རྩ་བ་འདིས་གཙོ་བྱས་པའི་
དུས་གསུམ་གྱི་དགེ་བའི་མཐུས་འགྲོ་བའི་དོན་དུ་སངས་རྒྱས་སུ་གྱུར་ཅིག་པའི་འདུན་
པས། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་
བདག་ཅག་ལ་དགོངས་སུ་གསོལ། བདག་གིས་བྱང་ཆུབ་སེམས་དཔའི་ཚུལ་ཁྲིམས་ཀྱི་
སྡོམ་པ་ཡང་དག་པར་བླངས་པའི་དགེ་བའི་རྩ་བ་འདི་དང་། གཞན་ཡང་བདག་གིས་དགེ་
305

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
བ་ཅུང་ཟད་ཅི་བགྱིས་པ་དང༌། བགྱིད་དུ་བསྩལ་བ་དང༌། བགྱིད་པ་ལ་རྗེས་སུ་ཡི་རང་
བའི་དགེ་བའི་རྩ་བ་དེ་ཐམས་ཅད་ལ་བརྟེན་ནས། ཕ་དང་མས་ཐོག་དྲངས་པའི་སེམས་
ཅན་ཐམས་ཅད་ཀྱིས་བླ་ན་མེད་པའི་བྱང་ཆུབ་ཆེན་པོ་མྱུར་དུ་ཐོབ་པར་གྱུར་ཅིག །ས་དང་
ཆུ་དང་མེ་དང་རླུང་། །རྩི་དང་ནགས་ཀྱི་ཤིང་ལྟ་བུར། །རྟག་ཏུ་སྲོག་ཆགས་ཐམས་ཅད་
ཀྱིས། །འདོད་རྒུ་དཔག་མེད་སྤྱོད་པར་ཤོག །མཐོང་བ་དང་ནི་རེག་པ་དང༌། །ཐོས་པ་
དང་ནི་དྲན་པས་ཀྱང་། །བདག་གིས་སེམས་ཅན་ཐམས་ཅད་ཀྱི། །ནད་རྣམས་གསོ་བར་
བགྱིད་གྱུར་ཅིག །སེམས་ཅན་ཐམས༌ཅད༌བདེ༌དང༌ལྡན༌གྱུར༌ཅིག །ངན་འགྲོ་ཐམས་
ཅད་རྟག་ཏུ་སྟོངས་པར་ཤོག །བྱང་ཆུབ་སེམས་དཔའ་གང་ན་སུ་བཞུགས་པ། །དེ་དག་
ཀུན་གྱི་སྨོན་ལམ་འགྲུབ་གྱུར་ཅིག །ཅེས་ལན་གསུམ་བརྗོད་པའི་རྗེས་སུ། སངས་རྒྱས་
དང་བྱང་ཆུབ་སེམས་དཔའ་ཐམས་ཅད་ཀྱི་ཐུགས་རྗེ་རྣམ་པར་དག་པའི་མཐུས་བདག་
ཅག་གིས་ཇི་ལྟར་བསྔོས་ཤིང་སྨོན་པ་དེ་ཁོ་ན་བཞིན་འགྲུབ་པར་གྱུར་ཅིག །ཅེས་བརྗོད་
དོ༑ ༑
བརྒྱད་པ་ཇི་ལྟར་བསྒྲུབ་པ་ནི། བླ་མ་ལ་ཕྱག་གསུམ་བྱས་ཏེ། བཀའ་དྲིན་
ཆེའོ་ཞེས་བརྗོད་ལ་དགའ་སྟོན་ལ་ལོངས་སྤྱོད་ཅིང་ལྷག་ཆད་བཟོད་པར་གསོལ་ཏེ།
ཕྱོགས་བཅུ་ནས་སྤྱན་དྲངས་པའི་རྒྱལ་བ་སྲས་བཅས་རྣམས་གཤེགས་སུ་གསོལ། བཀྲ་
ཤིས་རྒྱ་ཆེར་བརྗོད་ནས། ཆོ་གའི་ཡོ་བྱད་རྣམས་ཇི་ལྟར་རིགས་པར་དཀོན་མཆོག་མཆོད་
པ་དང༌། སྡུག་ཕོངས་ལ་སྦྱིན་པར་བཏང་ཞིང༌། ལས་ཀྱི་རྗེས་བསྡུས་ཏེ་ཅི་བདེར་གནས་
པར་བྱའོ། །རྒྱལ་སྲས་སྡོམ་པའི་ཆོ་ག་བླང་བའི་ཚུལ། །འཕགས་དང་མཁས་པ་རྣམས་
ཀྱིས་གསལ་མཛད་ཀྱང་། །བློ་དམན་རྣམས་ཀྱིས་བདེ་བླག་རྟོགས་བྱའི་ཆེད། །མཁས་
པའི་ལུང་དང་མན་ངག་ཇི་བཞིན་དུ། །བློ་གྲོས་རྣམ་དག་རབ་ཡངས་ཆུ་གཏེར་ལས།།
306

བྱང་ཆུབ་སེམས་དཔའི་སྡོམ་པའི་ཆོ་ག
དད་པས་བསྐལ་བའི་རྐྱེན་གྱིས་ལེགས་དྲངས་ཏེ། །ཉོན་མོངས་ཤེས་བྱའི་དྲི་མ་ཀུན་འཁྲུ་
བའི། །དགེ་ལེགས་ཆུ་རྒྱུན་དྲི་མེད་འདི་བསྐྲུན་ཏོ། །འདི་ལ་ནོངས་གང་འཕགས་པའི་
ཚོགས་མཆོག་དང༌། །བླ་མ་མཁས་པའི་ཚོགས་ལ་བཟོད་པར་གསོལ། །འདིར་འབད་
དགེ་བས་མཁའ་མཉམ་འགྲོ་བའི་ཚོགས། །རྟག་ཏུ་ཚུལ་ཁྲིམས་གསུམ་ལ་གནས་གྱུར་
ཅིག །བྱང་ཆུབ་སེམས་དཔའི་སྡོམ་པའི་ཆོ་ག་དགེ་ལེགས་ཀྱི་ཆུ་རྒྱུན་ཞེས་བྱ་བ་འདི་ནི།
རིགས་རུས་ཆོ་འབྲང་རྣམ་པར་དག་པ་དང་ལྡན་ཞིང་། དད་པ་དང་བློ་གྲོས་དང་། བརྩོན་
པ་ལ་སོགས་པའི་བང་མཛོད་ལ་དབང་འབྱོར་བ། བསླབ་གསུམ་གྱི་རྒྱན་གྱིས་ཉེ་བར་
མཛེས་པའི་ཤཱཀྱའི་དགེ་སློང་སྨོན་ལམ་རྒྱལ་མཚན་དང་། འཕགས་པའི་ནོར་བདུན་དང་
ལྡན་པའི་དཔོན་ཀུན་དགའ་རྡོ་རྗེ་ཞེས་བྱ་བས་གསོལ་བ་བཏབ་པའི་ངོར། མང་དུ་ཐོས་
པའི་དགེ་སློང་ཆོས་སྨྲ་བའི་བཙུན་པ་བསོད་ནམས་རྒྱལ་མཚན་གྱིས་བྱང་ཆུབ་སེམས་
དཔའི་ཚུལ་ཁྲིམས་ཀྱི་ལེའུ་དང་། དེ་ཉིད་ཀྱི་འགྲེལ་པ་སློབ་དཔོན་ས་མུ་དྲ་མེ་གྷ་དང༌། ཛི་
ན་པུ་ཏྲས་མཛད་པ་དང་། སྡོམ་པ་ཉི་ཤུ་པ་དང་། དེའི་འགྲེལ་པ་སློབ་དཔོན་བྱང་ཆུབ་
བཟང་པོས་མཛད་པ་དང༌